CELEX: 62021TN0022
Language: ro
Date: 2021-01-14 00:00:00
Title: Cauza T-22/21: Acțiune introdusă la 14 ianuarie 2021 – Equinoccio-Compañía de Comercio Exterior/Comisia

12.4.2021   
            
            
               RO
            
            
               Jurnalul Oficial al Uniunii Europene
            
            
               C 128/39
            
         
      Acțiune introdusă la 14 ianuarie 2021 – Equinoccio-Compañía de Comercio Exterior/Comisia
      (Cauza T-22/21)
      (2021/C 128/46)
      Limba de procedură: engleza
      
         Părțile
      
      
         Reclamantă: Equinoccio-Compañía de Comercio Exterior, SL (Madrid, Spania) (reprezentanți: D. Luff și R. Sciaudone, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  Anularea scrisorii Comisiei Europene din 4 noiembrie 2020 [ref. Ares(2020)6365704] referitoare la lichidarea garanției financiare invocate de Ministerul Științei, Industriei și Tehnologiei din Turcia – Direcția generală Uniune și afaceri externe – Direcția programelor financiare ale Uniunii
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, întemeiat pe încălcarea obligației de diligență, a obligației de imparțialitate, a principiului egalității armelor și a articolului 78 din Regulamentul financiar (1).
                  
                              —
                           
                           
                              Se susține că Comisia nu a controlat decizia de a lichida garanția, adoptată de autoritățile turce. Astfel, Comisia a solicitat autorităților turce să controleze ele înseși această decizie. Acest comportament încalcă articolul 78 din Regulamentul financiar coroborat cu articolele 80, 81 și 82 din Regulamentul delegat (2). Potrivit acestor dispoziții, ordonatorul de credite al Uniunii trebuie să verifice personal documentele.
                           
                        
            
                  2.
               
               
                  Al doilea motiv, întemeiat pe o încălcare a obligației de motivare.
                  
                              —
                           
                           
                              Reclamanta susține că decizia atacată nu i-a furnizat suficiente informații pentru a-i permite să verifice dacă actul în cauză este întemeiat sau dacă este afectat de un viciu care ar putea să îi permită să îi controleze legalitatea actului în fața instanței Uniunii și, pe de altă parte, pentru a-i permite aceleiași instanțe să controleze legalitatea acestuia.
                           
                        
            
                  3.
               
               
                  Al treilea motiv, întemeiat pe încălcarea dreptului de a fi ascultat.
                  
                              —
                           
                           
                              Se susține că reclamanta nu a participat la procedura administrativă pe care a desfășurat-o Comisia pentru a decide dacă să dea sau nu instrucțiuni delegației Uniunii la Ankara să contrasemneze lichidarea garanției.
                           
                        
            
                  4.
               
               
                  Al patrulea motiv, întemeiat pe încălcarea principiului proporționalității.
                  
                              —
                           
                           
                              Reclamanta arată că Comisia a încălcat principiul proporționalității prin faptul că a omis să evalueze comparativ cererea autorității contractante și sumele datorate reclamantei.
                           
                        
            
                  5.
               
               
                  Al cincilea motiv, întemeiat pe o eroare vădită de apreciere a condițiilor de lichidare a garanției.
                  
                              —
                           
                           
                              Se susține că decizia atacată este afectată de o eroare vădită de apreciere a condițiilor, toate legate de pretinsa încălcare a contractului de serviciu, aplicabile lichidării garanției.
                           
                        
            
         (1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO 2012, L 298, p. 1).
      
         (2)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO 2012, L 362, p. 1).